ΠΑΡΑΡΤΗΜΑ

ΓΕΝΙΚΟ ΠΛΑΙΣΙΟ

Στόχοι των κριτηρίων

Με τα κριτήρια αυτά επιδιώκεται ιδίως να προωθηθούν:

Για τα κριτήρια καθορίζονται επίπεδα τα οποία προάγουν τη σήμανση επενδύσεων με μικρές επιπτώσεις στο περιβάλλον.

Απαιτήσεις εκτίμησης και εξακρίβωσης

Οι ειδικές απαιτήσεις όσον αφορά την εκτίμηση και την εξακρίβωση αναφέρονται σε κάθε κριτήριο.

Η παρούσα κατηγορία προϊόντων περιλαμβάνει την οικογένεια των ταπήτων, που ορίζονται ως «επενδύσεις δαπέδων αποτελούμενες συνήθως από υλικό υφαντό, με κόμπους ή θυσανωτό, οι οποίες κατά κανόνα στερεώνονται στη θέση τους με πρόκες, συνδετήρες ή κόλλα».

Ο ορισμός αυτός δεν ισχύει για τις επενδύσεις που προορίζονται για την επικάλυψη τοίχων ή για χρήση σε εξωτερικούς χώρους. Εξαιρούνται οι ελεύθεροι τάπητες μικρών διαστάσεων.

Ο ορισμός της κατηγορίας προϊόντων «επενδύσεις δαπέδων από υφαντικές ύλες» είναι σύμφωνος με το πρότυπο DIN ISO 2424.

Ο ευρωπαϊκός βιομηχανικός κλάδος των επενδύσεων δαπέδων από υφαντικές ύλες καθορίζει την τεχνική θέση του στην Ευρωπαϊκή Επιτροπή Τυποποίησης CEN/TC 134.

Η λειτουργική μονάδα αναφοράς για τις εισροές (πρώτες ύλες) και τις εκροές (προϊόντα) είναι 1 m2 τελικού προϊόντος.

Όπου ενδείκνυται, επιτρέπεται να χρησιμοποιούνται μέθοδοι δοκιμών διαφορετικές από εκείνες που υποδεικνύονται για κάθε κριτήριο, εάν κρίνονται ισοδύναμες από τον αρμόδιο φορέα ο οποίος εξετάζει την αίτηση.

Εφόσον είναι εφικτό, οι δοκιμές πρέπει να διεξάγονται σε δεόντως διαπιστευμένα εργαστήρια ή σε εργαστήρια που πληρούν τις γενικές απαιτήσεις του προτύπου EN ISO 17025.

Όπου ενδείκνυται, οι αρμόδιοι φορείς μπορούν να απαιτούν την υποβολή δικαιολογητικών και να διενεργούν ανεξάρτητες εξακριβώσεις.

ΚΡΙΤΗΡΙΑ ΓΙΑ ΤΙΣ ΕΠΕΝΔΥΣΕΙΣ ΔΑΠΕΔΩΝ ΑΠΟ ΥΦΑΝΤΙΚΕΣ ΥΛΕΣ

1. ΠΡΩΤΕΣ ΥΛΕΣ

Γενικές απαιτήσεις για τα υλικά

Τα υλικά που χρησιμοποιούνται για την κατασκευή του προϊόντος δεν περιέχουν ουσίες ή παρασκευάσματα στα οποία έχει αποδοθεί ή ενδέχεται να αποδοθεί, κατά τον χρόνο υποβολής της αίτησης, μια από τις ακόλουθες φράσεις κινδύνου (ή συνδυασμός αυτών):

που προβλέπονται στην οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (1) (οδηγία για τις επικίνδυνες ουσίες) και στις μεταγενέστερες τροποποιήσεις της και λαμβανομένης υπόψη της οδηγίας 1999/45/ΕΚ του Ευρωπαϊκού Κοινοβουλίου και του Συμβουλίου (2) (οδηγία για τα επικίνδυνα παρασκευάσματα).

Εναλλακτικά, επιτρέπεται να λαμβάνεται υπόψη η ταξινόμηση σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (3). Στην περίπτωση αυτή δεν επιτρέπεται να προστίθενται στις πρώτες ύλες ουσίες ή παρασκευάσματα στα οποία έχει αποδοθεί ή ενδέχεται να αποδοθεί, κατά τον χρόνο υποβολής της αίτησης, μια από τις ακόλουθες δηλώσεις κινδύνου (ή συνδυασμός αυτών): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.

Εκτίμηση και εξακρίβωση: Όσον αφορά τη χημική ανάλυση, ο αιτών υποβάλλει τον τύπο και τη σύνθεση των υλικών, συνοδευόμενα από δήλωση συμμόρφωσης με τα προαναφερόμενα κριτήρια.

1.1. Υφαντικές ύλες – Χημικές ουσίες

Εάν οι ίνες προέρχονται από ανακύκλωση, δεν εφαρμόζονται τα κριτήρια του παρόντος τμήματος. Για την παρουσία επικίνδυνων ουσιών ισχύουν οι απαιτήσεις του κριτηρίου 1 «Γενικές απαιτήσεις για τα υλικά».

Στο παρόν τμήμα καθορίζονται ειδικά κατά ίνα κριτήρια για τις ίνες μαλλιού, τις πολυαμιδικές ίνες, τις πολυεστερικές ίνες και τις ίνες πολυπροπυλενίου.

Κατεργασία μαλλιού

Οι απαιτήσεις αυτές (όπως αναλύονται στα στοιχεία α), β), γ) και δ) και θεωρούμενες μεμονωμένα) δεν ισχύουν εάν είναι δυνατόν να υποβληθούν αποδεικτικά έγγραφα σχετικά με την ταυτότητα των κτηνοτρόφων που παρήγαγαν τουλάχιστον το 75 % του εν λόγω μαλλιού ή των κερατινούχων ινών, συνοδευόμενα από δήλωση των κτηνοτρόφων αυτών ότι δεν χρησιμοποίησαν τις προαναφερόμενες ουσίες στους αγρούς ούτε τις χορήγησαν στα ζώα από τα οποία προήλθαν οι ίνες.

Εκτίμηση και εξακρίβωση: Ο αιτών υποβάλλει την ανωτέρω αναφερόμενη τεκμηρίωση ή έκθεση δοκιμής κατά την οποία χρησιμοποιήθηκε η εξής μέθοδος: IWTO Draft Test Method 59. Οι απαιτήσεις πληρούνται εάν οι υφαντικές πρώτες ύλες έχουν λάβει το οικολογικό σήμα της ΕΕ για κλωστοϋφαντουργικά προϊόντα. Ο αιτών υποβάλλει μόνο την κατάλληλη τεκμηρίωση.

Πολυαμιδικές ίνες

Ο ετήσιος μέσος όρος των εκπομπών N2O στην ατμόσφαιρα κατά την παραγωγή του μονομερούς δεν υπερβαίνει τα 10 g/kg παραγόμενου τελικού προϊόντος ινών πολυαμιδίου-6 ή τα 50 g/kg παραγόμενων ινών πολυαμιδίου-6,6.

Εκτίμηση και εξακρίβωση: Ο αιτών υποβάλλει λεπτομερή τεκμηρίωση ή/και εκθέσεις δοκιμών ως αποδεικτικά συμμόρφωσης με το παρόν κριτήριο, καθώς και δήλωση συμμόρφωσης. Οι απαιτήσεις πληρούνται εάν οι υφαντικές πρώτες ύλες έχουν λάβει το οικολογικό σήμα για κλωστοϋφαντουργικά προϊόντα. Ο αιτών υποβάλλει μόνο την κατάλληλη τεκμηρίωση.

Πολυεστερικές ίνες

Εκτίμηση και εξακρίβωση: Για την περίπτωση α), ο αιτών υποβάλλει δήλωση με την οποία βεβαιώνει ότι δεν χρησιμοποιείται αντιμόνιο ή έκθεση δοκιμής κατά την οποία χρησιμοποιήθηκε η εξής μέθοδος: απευθείας προσδιορισμός με φασματομετρία ατομικής απορρόφησης. Η δοκιμή διεξάγεται σε ακατέργαστη ίνα, πριν αυτή υποβληθεί σε υγρή διεργασία. Για την περίπτωση β), ο αιτών υποβάλλει λεπτομερή τεκμηρίωση ή/και εκθέσεις δοκιμών ως αποδεικτικά της συμμόρφωσης με το παρόν κριτήριο, καθώς και δήλωση συμμόρφωσης. Οι απαιτήσεις πληρούνται εάν οι υφαντικές πρώτες ύλες έχουν λάβει το οικολογικό σήμα για κλωστοϋφαντουργικά προϊόντα. Ο αιτών υποβάλλει μόνο την κατάλληλη τεκμηρίωση.

Ίνες πολυπροπυλενίου

1.2. Υποθέματα

Για την παρουσία επικίνδυνων ουσιών ισχύουν οι απαιτήσεις του κριτηρίου 1 «Γενικές απαιτήσεις για τα υλικά».

Αφρώδες ελαστικό (φυσικό και συνθετικό ελαστικό κόμμι και πολυουρεθάνη)

Σημείωση: Η τήρηση των κατωτέρω κριτηρίων απαιτείται μόνο εάν η αναλογία του αφρώδους ελαστικού κόμμεως είναι μεγαλύτερη από 5 % του συνολικού βάρους του τάπητα.

Αφρώδες ελαστικό (μόνο για την πολυουρεθάνη)

Βουλκανισμένα αφρώδη ελαστικά

Δεν χρησιμοποιούνται βουλκανισμένα αφρώδη ελαστικά για την επίστρωση της οπίσθιας πλευράς (πλάτης).

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται.

Φορμαλδεΰδη

Η συγκέντρωση φορμαλδεΰδης δεν υπερβαίνει τα 30 ppm, μετρούμενη σύμφωνα με το πρότυπο EN ISO 14184-1. Εναλλακτικά, δεν υπερβαίνει το 0,01 mg/m3, μετρούμενη με τη δοκιμή θαλάμου.

Εκτίμηση και εξακρίβωση: Ο αιτών υποβάλλει έκθεση δοκιμής κατά την οποία χρησιμοποιήθηκε η εξής μέθοδος: EN ISO 14184-1. Θέρμανση δείγματος 1 g με 100 g νερού στους 40 °C για 1 ώρα, φωτομετρική ανάλυση, με ακετυλακετόνη, της φορμαλδεΰδης που περιέχει το εκχύλισμα.

Εναλλακτικά, επιτρέπεται να χρησιμοποιείται η δοκιμή θαλάμου εκπομπών: μέθοδος ENV 13419-1, σε συνδυασμό με το πρότυπο EN ISO 16000-3 ή VDI 3484-1 για τη δειγματοληψία και ανάλυση αέρα.

2. ΠΑΡΑΓΩΓΗ ΟΛΩΝ ΤΩΝ ΥΛΙΚΩΝ

Για την παρουσία επικίνδυνων ουσιών ισχύουν οι απαιτήσεις του κριτηρίου 1 «Γενικές απαιτήσεις για τα υλικά».

Ο αιτών συμμορφώνεται επίσης με τις ακόλουθες απαιτήσεις:

Φλογοεπιβραδυντικά

Επιτρέπεται να χρησιμοποιούνται στο προϊόν μόνο φλογοεπιβραδυντικά που είναι χημικώς συνδεδεμένα με την ίνα πολυμερούς ή με την επιφάνεια της ίνας (δραστικά φλογοεπιβραδυντικά). Εάν τα χρησιμοποιούμενα φλογοεπιβραδυντικά χαρακτηρίζονται με οποιαδήποτε από τις ακόλουθες φράσεις κινδύνου, τα εν λόγω δραστικά φλογοεπιβραδυντικά πρέπει, κατά τη χρησιμοποίησή τους, να υφίστανται χημική μετατροπή ώστε να μη δικαιολογείται πλέον η ταξινόμησή τους με απόδοση κάποιας από τις εν λόγω φράσεις κινδύνου (στο κατεργασμένο νήμα ή ύφασμα επιτρέπεται να παραμένει υπό τη μορφή που είχε πριν χρησιμοποιηθεί λιγότερο από 0,1 % του φλογοεπιβραδυντικού).

που προβλέπονται στην οδηγία 67/548/ΕΟΚ.

Εναλλακτικά , επιτρέπεται να λαμβάνεται υπόψη η ταξινόμηση σύμφωνα με τον κανονισμό (ΕΚ) αριθ. 1272/2008. Στην περίπτωση αυτή δεν επιτρέπεται να προστίθενται στις πρώτες ύλες ουσίες ή παρασκευάσματα στα οποία έχει αποδοθεί ή ενδέχεται να αποδοθεί, κατά τον χρόνο υποβολής της αίτησης, μια από τις ακόλουθες δηλώσεις κινδύνου (ή συνδυασμός αυτών): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

Αποκλείεται η χρήση φλογοεπιβραδυντικών που απλώς αναμιγνύονται με φυσική διεργασία με την ίνα πολυμερούς ή με το επίχρισμα του κλωστοϋφαντουργικού προϊόντος (φλογοεπιβραδυντικά πρόσθετα).

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν έχουν χρησιμοποιηθεί φλογοεπιβραδυντικά πρόσθετα και, εφόσον έχουν χρησιμοποιηθεί δραστικά φλογοεπιβραδυντικά, τα αναφέρει και προσκομίζει τεκμηρίωση (π.χ. δελτία δεδομένων ασφαλείας) ή/και δηλώσεις σύμφωνα με τις οποίες τα εν λόγω φλογοεπιβραδυντικά πληρούν το παρόν κριτήριο.

Πλαστικοποιητές

Εάν η διεργασία παραγωγής περιλαμβάνει τη χρήση πλαστικοποιητών, επιτρέπεται να χρησιμοποιούνται μόνο φθαλικές ενώσεις οι οποίες, κατά τον χρόνο υποβολής της αίτησης, έχουν αποτελέσει το αντικείμενο εκτίμησης επικινδυνότητας και δεν έχουν ταξινομηθεί με απόδοση των ακόλουθων φράσεων κινδύνου (ή συνδυασμών αυτών):

που προβλέπονται στην οδηγία 67/548/ΕΟΚ του Συμβουλίου.

Εναλλακτικά , επιτρέπεται να λαμβάνεται υπόψη η ταξινόμηση σύμφωνα με τον κανονισμό (ΕΚ) αριθ. 1272/2008. Στην περίπτωση αυτή δεν επιτρέπεται να προστίθενται στις πρώτες ύλες ουσίες ή παρασκευάσματα στα οποία έχει αποδοθεί ή ενδέχεται να αποδοθεί, κατά τον χρόνο υποβολής της αίτησης, μια από τις ακόλουθες δηλώσεις κινδύνου (ή συνδυασμός αυτών): H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df.

Επιπροσθέτως, δεν επιτρέπεται να χρησιμοποιούνται στο προϊόν οι ουσίες DNOP (φθαλικό δι-κ-οκτύλιο), DINP (φθαλικό δι-ισοεννεΰλιο) και DIDP (φθαλικό δι-ισοδεκύλιο).

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται. Δεν επιτρέπεται η παρουσία φθαλικών ενώσεων ως προσμείξεων στις επενδύσεις δαπέδων από υφαντικές ύλες σε συγκεντρώσεις ανώτερες του 0,1 % κατά μάζα, όπως ορίζει η οδηγία 2005/84/ΕΚ του Ευρωπαϊκού Κοινοβουλίου και του Συμβουλίου (5).

2.1. Χημικές ουσίες χρησιμοποιούμενες ως βοηθητικά μέσα για την κατεργασία των υφαντικών ινών

Δεν χρησιμοποιούνται αιθοξυλαλκυλοφαινόλες (APEO), γραμμικά αλκυλοβενζολοσουλφονικά άλατα (LAS), χλωριούχο δις(αλκύλιο υδρογονωμένου στέατος) διμεθυλαμμώνιο (DTDMAC), χλωριούχο διστεατυλοδιμεθυλαμμώνιο (DSDMAC), χλωριούχο δις(σκληρυμένο στέαρ)διμεθυλαμμώνιο (DHTDMAC) και άλατα του αιθυλενοδιαμινοτετραοξικού οξέος (EDTA) και του διαιθυλενοτριαμινοπενταοξικού οξέος (DTPA), ούτε υπεισέρχονται στη σύνθεση χρησιμοποιούμενων παρασκευασμάτων ή σκευασμάτων.

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται.

2.2. Χρώματα και πιγμέντα

Αζωχρώματα

Δεν χρησιμοποιούνται αζωχρώματα που είναι δυνατόν να διασπαστούν σε μια από τις ακόλουθες αρωματικές αμίνες:

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται τα χρώματα αυτά. Εάν η εν λόγω δήλωση υπόκειται σε επαλήθευση, εφαρμόζεται το πρότυπο EN 14362-1 και 2. (Σημείωση: επειδή ενδέχεται να προκύψουν ψευδοθετικά αποτελέσματα για την παρουσία 4-αμινοαζωβενζολίου, συνιστάται επιβεβαίωση).

Καρκινογόνα, μεταλλαξιογόνα ή τοξικά για την αναπαραγωγή χρώματα

Δυνάμει ευαισθητοποιητικά χρώματα

Δεν χρησιμοποιούνται τα ακόλουθα χρώματα:

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται τα χρώματα αυτά.

Βαρέα μέταλλα

Δεν πρέπει να χρησιμοποιούνται για τη βαφή των υλικών, ως συστατικά του χρωμοφόρου τμήματος, χρώματα και πιγμέντα που περιέχουν μόλυβδο (Pb), κάδμιο (Cd), υδράργυρο (Hg) ή χρώμιο (ολικό χρώμιο ή Cr(VI)).

Η οριακή τιμή συνολικής περιεκτικότητας σε βαρέα μέταλλα για τους τοποθετημένους τάπητες είναι 100 mg/kg.

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται τα χρώματα αυτά, συνοδευόμενη από τεκμηρίωση που καταδεικνύει την τήρηση του επιβαλλόμενου ορίου.

Εφόσον τα χρησιμοποιούμενα προϊόντα φέρουν το σήμα GUT, πληρούν την απαίτηση αυτή και πρέπει να προσκομίζεται η κατάλληλη σχετική τεκμηρίωση.

2.3. Εκπομπές στα ύδατα

Μαλλί – COD

Το COD (χημικώς απαιτούμενο οξυγόνο) των λυμάτων απολίπανσης που απορρίπτονται στο αποχετευτικό δίκτυο δεν υπερβαίνει τα 60 g/kg μη απολιπασμένου μαλλιού, τα δε λύματα υποβάλλονται σε επεξεργασία εκτός της βιομηχανικής μονάδας, ώστε να επιτυγχάνεται περαιτέρω μείωση της περιεκτικότητας σε COD τουλάχιστον κατά 75 %, ως ετήσιος μέσος όρος.

Το COD των λυμάτων απολίπανσης που απορρίπτονται σε επιφανειακά ύδατα, αφού υποβληθούν σε επεξεργασία εντός της βιομηχανικής μονάδας, δεν υπερβαίνει τα 45 g/kg μη απολιπασμένου μαλλιού. Το pH των λυμάτων που απορρίπτονται σε επιφανειακά ύδατα κυμαίνεται μεταξύ 6 και 9 (εκτός εάν το pH του υδάτινου αποδέκτη βρίσκεται εκτός αυτού του πεδίου τιμών) και η θερμοκρασία είναι χαμηλότερη από 40 °C (εκτός εάν η θερμοκρασία του υδάτινου αποδέκτη είναι υψηλότερη από την τιμή αυτή). Οι εγκαταστάσεις απολίπανσης μαλλιού περιγράφουν λεπτομερώς την επεξεργασία των λυμάτων της απολίπανσης και παρακολουθούν συνεχώς τα επίπεδα του COD.

Εκτίμηση και εξακρίβωση: Ο αιτών υποβάλλει κατάλληλα δεδομένα και εκθέσεις δοκιμών σχετικά με το παρόν κριτήριο και χρησιμοποιεί την εξής μέθοδο δοκιμών: ISO 6060.

Απόρριψη λυμάτων υγρής επεξεργασίας

Απορρυπαντικά, μαλακτικά υφασμάτων και συμπλεκτικοί παράγοντες

Σε κάθε εγκατάσταση υγρής επεξεργασίας, τα απορρυπαντικά, τα μαλακτικά υφασμάτων και οι συμπλεκτικοί παράγοντες είναι επαρκώς βιοαποδομήσιμα ή επιδέχονται απομάκρυνση σε εγκαταστάσεις επεξεργασίας λυμάτων, σε ποσοστό τουλάχιστον 95 % κατά βάρος. Σε κάθε εγκατάσταση υγρής επεξεργασίας, τα χρησιμοποιούμενα απορρυπαντικά (που περιέχουν επιφανειοδραστικές ουσίες) πληρούν τα εξής κριτήρια: οι επιφανειοδραστικές ουσίες πληρούν το κριτήριο της τελικής αερόβιας βιοαποδόμησης. Οι υπόλοιπες ουσίες είναι επαρκώς βιοαποδομήσιμες ή επιδέχονται απομάκρυνση σε εγκαταστάσεις επεξεργασίας λυμάτων, σε ποσοστό τουλάχιστον 95 % κατά βάρος.

Εκτίμηση και εξακρίβωση: ως «επαρκώς βιοαποδομήσιμες» νοούνται οι ουσίες:

ή που, όταν υποβάλλονται σε δοκιμή με μια από τις μεθόδους OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 ή ISO 14593, παρουσιάζουν ποσοστό αποδόμησης εντός 28 ημερών τουλάχιστον 60 %,

Ο αιτών υποβάλλει κατάλληλη τεκμηρίωση, δελτία δεδομένων ασφαλείας, εκθέσεις δοκιμών ή/και δηλώσεις σχετικά με τις μεθόδους δοκιμών και τα αποτελέσματα που προαναφέρονται, ως αποδεικτικά συμμόρφωσης με το παρόν κριτήριο όσον αφορά όλα τα χρησιμοποιούμενα απορρυπαντικά, μαλακτικά υφασμάτων και συμπλεκτικούς παράγοντες.

Χρώματα μεταλλικών συμπλόκων

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι δεν χρησιμοποιούνται χρώματα αυτού του είδους ή τεκμηρίωση και εκθέσεις δοκιμών κατά τις οποίες χρησιμοποιήθηκαν οι εξής μέθοδοι: ISO 8288 για Cu, Ni και EN 1233 για το Cr.

2.4. Κατανάλωση ενέργειας

H κατανάλωση ενέργειας υπολογίζεται ως η ενέργεια διεργασίας που καταναλώνεται για την παραγωγή των επενδύσεων δαπέδων.

Η ενέργεια διεργασίας, υπολογιζόμενη όπως υποδεικνύεται στο τεχνικό προσάρτημα, υπερβαίνει τις ακόλουθες τιμές (P = βαθμολογία):

Εκτίμηση και εξακρίβωση: Ο αιτών υπολογίζει την κατανάλωση ενέργειας κατά τη διεργασία παραγωγής σύμφωνα με τις οδηγίες του τεχνικού προσαρτήματος και υποβάλλει τα σχετικά αποτελέσματα και δικαιολογητικά έγγραφα.

3. ΣΤΑΔΙΟ ΧΡΗΣΗΣ

3.1. Έκλυση επικίνδυνων ουσιών

Δεν σημειώνονται υπερβάσεις των ακόλουθων τιμών εκπομπών:

Εκτίμηση και εξακρίβωση: Ο αιτών υποβάλλει πιστοποιητικό δοκιμής που έχει διεξαχθεί σύμφωνα με τη μέθοδο δοκιμών εκπομπών prEN 15052 ή DIN ISO 16000-9.

4. ΚΑΤΑΛΛΗΛΟΤΗΤΑ ΠΡΟΣ ΧΡΗΣΗ

Το προϊόν πρέπει να είναι κατάλληλο προς χρήση. Τούτο τεκμηριώνεται, μεταξύ άλλων, με δεδομένα από δοκιμές με κατάλληλες μεθόδους ISO, CEN ή ισοδύναμες, όπως οι εθνικές διαδικασίες δοκιμών.

Εκτίμηση και εξακρίβωση: Υποβάλλονται οι λεπτομέρειες και τα αποτελέσματα των διαδικασιών δοκιμής, συνοδευόμενα από δήλωση σύμφωνα με την οποία το προϊόν είναι κατάλληλο προς χρήση και η οποία βασίζεται σε όλες τις άλλες πληροφορίες σχετικά με τη βέλτιστη χρήση από τον τελικό χρήστη. Σύμφωνα με την οδηγία 89/106/ΕΟΚ του Συμβουλίου (7), ένα προϊόν θεωρείται κατάλληλο προς χρήση εφόσον ανταποκρίνεται σε εναρμονισμένο πρότυπο, σε ευρωπαϊκή τεχνική έγκριση ή σε μη εναρμονισμένη τεχνική προδιαγραφή, αναγνωρισμένη σε κοινοτικό επίπεδο. Η κοινοτική σήμανση συμμόρφωσης «CE» για τα δομικά προϊόντα συνιστά για τους παραγωγούς βεβαίωση συμμόρφωσης, η οποία αναγνωρίζεται εύκολα και μπορεί εν προκειμένω να θεωρηθεί επαρκής. Επιπλέον, είναι δυνατόν να χρησιμοποιηθεί ως αποδεικτικό συμμόρφωσης με το παρόν κριτήριο το πρότυπο CEN/TS 14472-2.

5. ΠΛΗΡΟΦΟΡΗΣΗ ΤΩΝ ΚΑΤΑΝΑΛΩΤΩΝ

Το προϊόν πωλείται με κατάλληλες πληροφορίες για τον χρήστη, οι οποίες περιλαμβάνουν συμβουλές σχετικά με την ορθή και άριστη γενική και τεχνική χρήση του προϊόντος, καθώς και με τη συντήρησή του. Στη συσκευασία ή/και στην τεκμηρίωση που συνοδεύει το προϊόν αναγράφονται οι ακόλουθες πληροφορίες:

Εκτίμηση και εξακρίβωση: Ο αιτών υποβάλλει δείγμα της συσκευασίας ή/και των κειμένων που εσωκλείονται, σύμφωνα και με το πρότυπο ISO 6347: Επενδύσεις δαπέδων από υφαντικές ύλες – Πληροφόρηση των καταναλωτών.

6. ΠΛΗΡΟΦΟΡΙΕΣ ΠΟΥ ΕΜΦΑΙΝΟΝΤΑΙ ΣΤΟ ΟΙΚΟΛΟΓΙΚΟ ΣΗΜΑ

Το πλαίσιο 2 του οικολογικού σήματος περιέχει το ακόλουθο κείμενο:

(1) ΕΕ 196 της 16.8.1967, σ. 1.

(2) ΕΕ L 200 της 30.7.1999, σ. 1.

(3) ΕΕ L 353 της 31.12.2008, 1.

(4) VOC είναι οι οργανικές ενώσεις που έχουν τάση ατμών τουλάχιστον 0,01 kPa σε θερμοκρασία 293,15 K ή αντίστοιχη πτητικότητα στις εκάστοτε συνθήκες χρήσης.

(5) ΕΕ L 344 της 27.12.2005, σ. 40.

LCI= Lowest Concentration of Interest/Κατώτατη συγκέντρωση ενδιαφέροντος.

(7) ΕΕ L 40 της 11.2.1989, σ. 12.

Τεχνικό προσάρτημα για τις επενδύσεις δαπέδων από υφαντικές ύλες

ΥΠΟΛΟΓΙΣΜΟΣ ΤΗΣ ΚΑΤΑΝΑΛΩΣΗΣ ΕΝΕΡΓΕΙΑΣ

Η κατανάλωση ενέργειας υπολογίζεται ως ετήσιος μέσος όρος της ενέργειας που καταναλώνεται κατά τη διεργασία παραγωγής (εξαιρουμένης της θέρμανσης των χώρων), από την πρώτη ύλη μέχρι το τελικό προϊόν επένδυσης δαπέδων.

Στην περίπτωση των συνθετικών (μη ανανεώσιμων) πρώτων υλών, αφετηρία των υπολογισμών είναι η παραγωγή του χρησιμοποιούμενου προϊόντος. Δεν συνυπολογίζεται το ενεργειακό περιεχόμενο των πρώτων υλών (δηλαδή η ενέργεια του υλικού τροφοδοσίας).

Στον υπολογισμό της ενέργειας συμπεριλαμβάνεται τουλάχιστον το 95 % της ενέργειας που χρειάζεται για την παραγωγή των πρώτων υλών. Δεν συνυπολογίζεται η ενέργεια που χρειάζεται για την παραγωγή των κολλών.

Για τους υπολογισμούς έχει επιλεγεί η μονάδα MJ/m2.

Δίδεται το ενεργειακό περιεχόμενο των διαφόρων καυσίμων.

Η κατανάλωση ηλεκτρικής ενέργειας αναφέρεται στην προμήθεια ηλεκτρικής ενέργειας από εξωτερικό προμηθευτή.

Εάν ο παραγωγός διαθέτει πλεονάζουσα ενέργεια, η οποία πωλείται ως ηλεκτρική ενέργεια, ατμός ή θερμότητα, η πωλούμενη ποσότητα μπορεί να αφαιρείται από την κατανάλωση καυσίμου. Συνυπολογίζεται μόνο το καύσιμο που όντως χρησιμοποιείται για την παραγωγή επενδύσεων δαπέδων.

Περιβαλλοντικές παράμετροι

A = Ποσοστό ανανεώσιμων πρώτων υλών και ανακυκλωμένων, μη ανανεώσιμων πρώτων υλών (%) (1) B = Ποσοστό ανανεώσιμων καυσίμων (%) Γ = Κατανάλωση ηλεκτρικής ενέργειας (MJ/m2) Δ = Κατανάλωση καυσίμου (MJ/m2)

Το ενεργειακό περιεχόμενο των διαφόρων καυσίμων παρατίθεται στον ακόλουθο πίνακα:

Πίνακας για τον υπολογισμό της κατανάλωσης καυσίμου

Περίοδος παραγωγής — έτος:

Ημέρες:

Από:

Έως:





Καύσιμο Ποσότητα Μονάδες Συντελεστής μετατροπής Ενέργεια (MJ) Άχυρο (15 % W) kg 14,5 Συσσωματώματα (7 % W) kg 17,5 Απορρίμματα ξυλείας (20 % W) kg 14,7 Θρύμματα ξύλου (45 % W) kg 9,4 Τύρφη kg 20 Φυσικό αέριο kg 54,1 Φυσικό αέριο Nm3 38,8 Βουτάνιο kg 49,3 Κηροζίνη kg 46,5 Βενζίνη kg 52,7 Πετρέλαιο ντίζελ kg 44,6 Πετρέλαιο εσωτερικής καύσης kg 45,2 Βαρύ μαζούτ kg 42,7 Ημιανθρακίτης kg 30,6 Ανθρακίτης kg 29,7 Ξυλάνθρακας kg 33,7 Βιομηχανικός οπτάνθρακας (κοκ) kg 27,9 Ηλεκτρική ενέργεια (από το δίκτυο) kWh 3,6 Συνολική ενέργεια (MJ)

(1) The use of ‘renewable raw materials’ and/or ‘recycled non-renewable raw materials’ is left on voluntary base.